কিবতীয় ভাষা

কিবতীয় বা কিবতি ভাষা বা কপটিক (বোহাইরীয়: ϯⲙⲉⲧⲣⲉⲙⲛ̀ⲭⲏⲙⲓ timetremənkʰēmi, সাহিদীয়: ⲧⲙⲛ̄ⲧⲣⲙ̄ⲛ̄ⲕⲏⲙⲉ tməntrəmənkēme) হল ১৭শ শতাব্দী পর্যন্ত মিশরে কথিত আফ্রো-এশীয় মিশরীয় ভাষার সর্বশেষ পর্যায়।Coptic Encyclopedia; http://cdm15831.contentdm.oclc.org/cdm/ref/collection/cce/id/520 খ্রিষ্টপূর্ব ২য় শতাব্দীতে মিশরীয় ভাষা কিবতীয় লিপিতে লেখা শুরু হয়, যা ছিল ছয়-সাতটি ডেমোটীয় চিহ্নসহ গ্রিক বর্ণমালার একটি উপযোজিত রূপ।

কিবতি ভাষার বেশ কয়েকটি উপভাষা চিহ্নিত করা হয়েছে। এর মধ্যে উচ্চ মিশরে উদ্ভূত সাহিদীয় এবং নিম্ন মিশরের নীল বদ্বীপে উদ্ভূত বোহাইরীয় উল্লেখযোগ্য।

কিবতি ও ডেমোটীয় ব্যাকরণগতভাবে বিলম্বিত মিশরীয় ভাষার সাথে নিবিড়ভাবে সম্পর্কিত, যা মিশরীয় হায়ারোগ্লিফ দ্বারা লেখা হত। ২য় থেকে ১৩শ শতাব্দী পর্যন্ত কিবতি একটি সাহিত্যিক ভাষা হিসেবে বিকাশ লাভ করে এবং এর বোহাইরীয় উপভাষাটি আলেক্সান্দ্রীয় কিবতীয় সনাতনপন্থী মণ্ডলীর স্তোত্রভাষা হিসেবে এখনও ব্যবহৃত রয়েছে। আধুনিক যুগের প্রাক্কালে ভাষাটি কথ্য ভাষা হিসেবে মিশরীয় আরবি দ্বারা প্রতিস্থাপিত হয়, তবে ১৯ শতাব্দী থেকে ভাষাটিকে পুনরুজ্জীবিত করার প্রচেষ্টা চলছে।

 তথ্যসূত্র 

বিষয়শ্রেণী:মিশরের ভাষা
বিষয়শ্রেণী:মধ্যযুগীয় ভাষা
বিষয়শ্রেণী:গ্রিক বর্ণমালা
বিষয়শ্রেণী:আফ্রিকার ভাষা
বিষয়শ্রেণী:আফ্রো-এশীয় ভাষা